CELEX: 62009CN0226
Language: mt
Date: 2009-06-19 00:00:00
Title: Kawża C-226/09: Rikors ippreżentat fid- 19 ta’ Ġunju 2009 — Il-Kummissjoni tal-Komunitajiet Ewropej vs L-Irlanda

12.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/18
            
         Rikors ippreżentat fid-19 ta’ Ġunju 2009 — Il-Kummissjoni tal-Komunitajiet Ewropej vs L-Irlanda
   (Kawża C-226/09)
   2009/C 220/33
   Lingwa tal-kawża: L-Ingliż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentant: M. Konstantinidis, A.-A. Gilly, aġenti)
   
      Konvenuta: L-Irlanda
   
      Talbiet tal-parti rikorrenti
   
   
               —
            
            
               tiddikjara li, billi attribwixxiet piż lill-kriterji għall-għoti ta’ kuntratt wara d-data tal-egħluq għas-sottomissjoni tal-offerti, u billi emendathom wara r-reviżjoni inizjali tal-offerti mitfugħa, l-Irlanda naqset milli twettaq l-obbligi tagħha taħt il-prinċipji ta’ trattament ugwali u ta’ trasparenza kif interpretati mill-Qorti tal-Ġustizzja tal-Komunitajiet Ewropej.
            
         
               —
            
            
               tikkundanna lill-Irlanda għall-ispejjeż.
            
         
      Motivi u argumenti prinċipali
   
   Fil-każ tal-proċedura għall-għoti tal-kuntratt inkwistjoni, l-awtorità kontraenti ppubblikat kundizzjonijiet u termini fejn kien raġonevoli li jitqies li l-kriterji għall-għoti tal-kuntratt kienu ser jiġu applikati f’ordni ta’ importanza dixxendenti. Wara d-data tal-egħluq tal-offerti mitfugħa, hija ddeċidiet li tattribwixxi piż relattiv lill-kriterji għall-għoti ta’ kuntratt. Wara reviżjoni inizjali tal-offerti mitfugħa, il-grupp ta’ evalwazzjoni tal-awtorità kontraenti ddiskuta l-possibbiltà li jiġi varjat dan il-piż, u eventwalment li jiġi emendat.
   Il-piż relattiv mogħti lill-kriterji għall-għoti tal-kuntratt wara s-sottomissjoni tal-offerti u r-reviżjoni inizjali biddel l-enfasi fost il-kriterji għall-għoti ta’ kuntratt u alloka importanza relattiva materjalment differenti minn dik li offerent kien raġonevolment mistenni li jifhem mid-dokumenti tal-kuntratt.
   Peress li l-proċedura għall-għoti tal-kuntratt inkwistjoni hija għall-provvista ta’ servizzi li mhumiex elenkati fl-Anness II A tad-Direttiva 2004/18/KE (1), ir-regoli proċedurali ddettaljati ta’ dik id-direttiva ma japplikawx. Għaldaqstant, anki l-Artikolu 40 tad-direttiva, li jistabbilixxi li l-awtoritajiet kontraenti għandhom jispeċifikaw fis-sejħa tal-offerti, tal-anqas, il-piż relattiv ta’ kriterji għall-għoti tal-kuntratt, jew l-ordni dixxendenti ta’ importanza tagħhom, ma japplikax. Madankollu, abbażi tal-ġurisprudenza tal-Qorti tal-Ġustizzja tal-Komunitajiet Ewropej, l-awtorità kontraenti hija marbuta li tosserva l-prinċipji fundamentali tat-Trattat, inklużi l-prinċipji ta’ trattament ugwali u ta’ trasparenza.
   Il-Kummissjoni ssostni li billi emendat il-kriterji għall-għoti ta’ kuntratt waqt il-proċedura għall-għoti, l-awtorità kontraenti, li kellha l-obbligu li tosserva r-regoli u l-prinċipji fundamentali tat-Trattat KE, kisret il-prinċipji ta’ trattament ugwali u ta’ trasparenza kif interpretati mill-Qorti tal-Ġustizzja tal-Komunitajiet Ewropej.
   
      (1)  Direttiva 2004/18/KE tal-Parlament Ewropew u tal-Kunsill, tal-31 ta’ Marzu 2004, fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi
   ĠU L 134, p. 114